Bekendtgørelse til den person, der er omfattet af de restriktive foranstaltninger i Rådets afgørelse (FUSP) 2015/1333 som gennemført ved Rådets gennemførelsesafgørelse (FUSP) 2022/1509 og i Rådets forordning (EU) 2016/44 som gennemført ved Rådets gennemførelsesforordning (EU) 2022/1502 om restriktive foranstaltninger på baggrund af situationen i Libyen

(2022/C 349/01)

Følgende oplysninger bekendtgøres hermed for den person, der er opført i bilag I og III til afgørelse (FUSP) 2015/1333 som gennemført ved Rådets gennemførelsesafgørelse (FUSP) 2022/1509 (1) og i bilag II til Rådets forordning (EU) 2016/44 som gennemført ved Rådets gennemførelsesforordning (EU) 2022/1502 (2) om gennemførelse af artikel 21, stk. 1, i forordning (EU) 2016/44 om restriktive foranstaltninger på baggrund af situationen i Libyen.

Den 18. juli 2022 ændrede De Forenede Nationers Sikkerhedsråds komité, der er nedsat i henhold til FN's Sikkerhedsråds resolution 1970 (2011), opførelsen på listen for en person, der er omfattet af restriktive foranstaltninger.

Den pågældende person kan til enhver tid til den FN-komité, der er nedsat i henhold til punkt 24 i UNSCR 1970 (2011), med tilhørende dokumentation indgive en anmodning om, at afgørelsen om at opføre ham på FN's liste tages op til fornyet overvejelse. Anmodningen stiles til følgende adresse:

United Nations – Focal point for delisting Security Council Subsidiary Organs Branch Room S-3055 E New York, NY 10017 USA

Yderligere oplysninger: http://www.un.org/sc/committees/751/comguide.shtml.

I forlængelse af FN's beslutning har Rådet for Den Europæiske Union ændret opførelsen på listen for en person, der er omfattet restriktive foranstaltninger i Rådets afgørelse (FUSP) 2015/1333 og Rådets forordning (EU) 2016/44.

Den pågældende person gøres opmærksom på muligheden for at indgive en anmodning til de kompetente myndigheder i den eller de relevante medlemsstater, jf. de websteder, der er anført i bilag IV til Rådets forordning (EU) 2016/44, med henblik på at opnå tilladelse til at anvende indefrosne pengemidler til dækning af basale behov eller til specifikke betalinger (jf. forordningens artikel 9).

Den pågældende person kan med den fornødne dokumentation på følgende adresse rette en anmodning til Rådet om, at beslutningen om at opføre ham på ovennævnte liste tages op til fornyet overvejelse:

Rådet for Den Europæiske Union Generalsekretariatet GD RELEX 1 Rue de la Loi/Wetstraat 175 1048 Bruxelles/Brussel BELGIQUE/BELGIË

E-mail: sanctions@consilium.europa.eu

I overensstemmelse med artikel 13, stk. 4, i afgørelse (FUSP) 2015/1333 og artikel 21, stk. 4, i forordning (EU) 2016/44 tages eventuelle modtagne bemærkninger i betragtning i forbindelse med Rådets næste revision af listen over personer og enheder.

(1) Rådets gennemførelsesafgørelse (FUSP) 2022/1509 af 9. september 2022 om gennemførelse af afgørelse (FUSP) 2015/1333 om restriktive foranstaltninger på baggrund af situationen i Libyen (EUT L 235 af 12.9.2022, s. 35).

(2) Rådets gennemførelsesforordning (EU) 2022/1502 af 9. september 2022 om gennemførelse af artikel 21, stk. 5, i forordning (EU) 2016/44 om restriktive foranstaltninger på baggrund af situationen i Libyen (EUT L 235 af 12.9.2022, s. 4).